যোৰহাট জিলাৰ টীয়কৰ চটাই ঘৰফলীয়াত যোৱা নিশা এক চাঞ্চল্যকৰ হত্যাকাণ্ড সংঘটিত হয়। পৰাগ চাংমাই গগৈ নামৰ এজন যুৱকক মৰিয়াই হত্যা কৰে প্ৰভাত গগৈ আৰু গৌতম গগৈ নামৰ দুজন যুৱকে।
পৰাগৰ ঘৰৰ সন্মুখতে কুঠাৰ, দাৰে উপৰ্যপুৰি আক্ৰমণেৰে হত্যা কৰি যুৱক দুজনে ঘটনাস্থলৰ পৰা পলায়ন কৰে।
সম্প্ৰতি প্ৰভাতক আৰক্ষীয়ে গ্ৰেপ্তাৰ কৰিবলৈ সক্ষম হৈছে যদিও গৌতম গগৈ নামৰ আনজন অভিযুক্ত পলাতক অৱস্থাত আছে।
স্থানীয় সূত্ৰৰ পৰা জানিব পৰা মতে, দুদিন পূৰ্বে পৰাগৰ পৰিয়ালৰ সৈতে সূত্ৰপাত হোৱা বিবাদৰ বাবেই প্ৰভাত আৰু গৌতমে পৰাগৰ দেউতাকক মাৰপিট কৰিছিল।
এই ঘটনা সন্দৰ্ভত লাহদৈগড় আৰক্ষী চকীত এজাহাৰ দাখিল কৰিছিল যদিও আৰক্ষীয়ে অভিযুক্ত যুৱক দুজনৰ বিৰুদ্ধে কোনো ব্যৱস্থা গ্ৰহণ নকৰিলে। এই ক্ষেত্ৰত আৰক্ষীয়ে গোচৰীয়াৰ পৰা ধন দাবীৰ অভিযোগ কৰিছে পৰাগ চাংমাই গগৈৰ পত্নীয়ে।
ইফালে নিশা সংঘটিত হত্যাকাণ্ডটোৰ পিছৰে পৰা অঞ্চলটোত তীব্ৰ উত্তেজনাই বিৰাজ কৰিছে। আৰক্ষীৰ নিস্ক্ৰিয় ভুমিকাৰ বাবেই হত্যাকাণ্ডটো সংঘটিত হোৱা বুলি অভিযোগ উত্থাপন কৰিছে স্থানীয় ৰাইজে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
